दावोस में वर्ल्‍ड इकोनॉमिक फोरम की बैठक से पहले हर तरफ भारत के नजारे  
पहले दिन कई सड़कें बंद रहीं और बाकी जगह पर भारी जाम देखने को मिला
कार्यक्रम में दुनिया भर के करीब 3,000 नेताओं के शामिल होने की संभावना है
कुछ भारतीय कंपनियों ने भी अपने केंद्र यहां स्थापित किए हैं
हालांकि शहर में हर तरफ काले कोट पहने अधिकारी दिख रहे हैं जो मंच की वार्षिक बैठक के लिए आए हैं, लेकिन इसके बावजूद स्कीइंग और स्वास्थ्य पर्यटकों का यहां जमावड़ा लगा हुआ है. वर्ष 1971 से हर साल जनवरी में विश्व आर्थिक मंच की बैठक यहां हो रही है और इस साल यह उसकी 48वीं वार्षिक बैठक है. इसके चलते शहर में सुरक्षाकर्मियों की संख्या बढ़ गई है क्योंकि पांच दिन के इस कार्यक्रम में दुनिया भर के करीब 3,000 नेताओं के शामिल होने की संभावना है. इसके अलावा 2,000 से ज्यादा पत्रकार भी यहां जुटने वाले हैं.